wickkiey/tamil-wikipedia-chunked huggingface dataset:
# கீழ சரக்கல்விளை

## மக்கள் தொகை மற்றும் எழுத்தறிவு

2011ஆம் ஆண்டு நடத்தப்பட்ட இந்திய அரசின் மக்கள் தொகை கணக்கெடுப்பின் படி கீழ சரக்கல்விளை ஊரின் மொத்த மக்கள் தொகையானது 266 ஆகும். மொத்த மக்கள் தொகையில் ஆண்கள் 49 விழுக்காடும், பெண்கள் 51 விழுக்காடும் ஆவர். கீழ சரக்கல்விளையில் 92 விழுக்காடு மக்கள் எழுத்தறிவு உள்ளவர்களாகவே விளங்குகின்றனர். இது எழுத்தறிவில் மொத்த தமிழ்நாட்டின் சராசரியில் 80.09 விழுக்காடு ஆகும். இவ்வூரில் 4 விழுக்காடு பேர்கள் 6 வயதுக்கு உட்பட்ட குழந்தைகளாகவே விளங்குகின்றனர்.
# கீழ சரக்கல்விளை

## தோட்டம் மற்றும் விவசாயம்

கீழ சரக்கல்விளையில் முக்கிய பயிர்களாக பயிரிடப்பட்டு ஆண்டு தோரும் அறுவடை செய்யப்படும் பயிர்களாவன தென்னை, வாழை மற்றும் மரவள்ளிக்கிழங்கு ஆகும் (நெல் பயிரிடுதல் சில வருடங்களுக்கு முன்னரே கைவிடப்பட்டுள்ளது.) திருவிதாங்கூர் மன்னர் திரு. ராம வர்மன் அவர்கள் ஆட்சிக்காலத்தில் அரசால் பாசனத்திற்காக உருவாக்கப்பட்ட கால்வாய்கள் மற்றும் ஆறு, மனிதர்களின் தொடர்ச்சியான ஆக்கிரமிப்பால் பாழடைந்தபோதிலும், கீழ சரக்கல்விளை ஊரின் நிலக்கிழார்கள் மற்றும் விவசாயத்தின் மீது உயிருள்ளவர்கள் தங்கள் நிலம் மற்றும் தோட்டத்தை முறையாக பராமரித்து தங்கள் சொந்த செலவில் இன்றளவும் பயிரிட்டு வெற்றிகரமாக அறுவடை செய்து வருகின்றனர். இவர்களின் இந்த நற்செயலால் கீழ சரக்கல்விளை ஊர் இன்று வரை இயற்கை எழில் கொஞ்சும் பசும்புரமாக காட்சியளிக்கிறது.
# கீழ சரக்கல்விளை

## நிர்வாகம்

### தலைவர்

திரு. கா. சிவன்
# கீழ சரக்கல்விளை

## நிர்வாகம்

### துணைத்தலைவர்

திரு. ந. ஆனந்த்
# கீழ சரக்கல்விளை

## நிர்வாகம்

### செயலாளர்

திரு. ந. முத்துக்கிருஷ்ணன்
# கீழ சரக்கல்விளை

## நிர்வாகம்

### துணைச்செயலாளர்

திரு. ரெ. ரெகுமணி
# கீழ சரக்கல்விளை

## நிர்வாகம்

### பொருளாளர்

திரு. கு. ரவிக்குமார்
# கீழ சரக்கல்விளை

## கோயில்கள்

- அருள்மிகு பத்திரகாளி அம்மன் திருக்கோயில்
- அருள்மிகு சுடலைமாட சுவாமி திருக்கோயில்
- அய்யா நாராயண சுவாமி கோயில்
- அருள்மிகு பூசைப்பிறை பத்திரகாளி அம்மன் கோயில்
# கீழ சரக்கல்விளை

## அருகிலுள்ளோர்கள்

- சரக்கல்விளை
- வேதகாரக்குடியிருப்பு
- வெள்ளாடிச்சிவிளை
- கன்னங்குளம்
# கீழ சரக்கல்விளை

## சமீபத்திய நிகழ்வு

புல்வாமா பயங்கரவாத தாக்குதலில் வீர மரணம் அடைந்த 44 துணை ராணுவ வீரர்களுக்கு மரியாதை நிமித்தமாக பிப்ரவரி மாதம் 17ஆம் தேதி 2019 ஞாயிற்றுக்கிழமை அன்று கீழ சரக்கல்விளை ஊர் பொது மக்கள் வீர வணக்கம் மற்றும் 5 நிமிடம் அமைதி அஞ்சலி செலுத்தினர்.
# ஆர்னல்டு கெசெல்

**ஆர்னல்டு லூசியசு கெசெல்** (*Arnold Lucius Gesell*) ஒரு அமெரிக்க மருத்துவ உளவியலாளர், குழந்தை மருத்துவர், யேல் பல்கலைக்கழகத்தின் பேராசிரியர் ஆவார். இவர் குழந்தை வளர்ச்சியில் பல ஆராய்ச்சிகள் செய்து பெரும்பங்கு ஆற்றியுள்ளார்.
# ஆர்னல்டு கெசெல்

## ஆரம்பகால வாழ்க்கை

இவர் விஸ்கான்சின், ஆல்மா என்னுமிடத்தில் பிறந்தவா். தமக்கு கிடைத்த அனுபவங்களின் அடிப்படையில் “The Village of Thousand Souls” என்னும் புத்தகத்தை எழுதினாா். அா்னால்டின் தந்தை ஒரு நிழற்படக் கலைஞா், தாயாா் ஒரு பள்ளி ஆசிரியா் ஆவார் . இவர் ஐந்து சகோதர சகோதரிகளுடன் பிறந்தவா். இவர் பள்ளியில் படிக்கும் பொழுதே தமது தங்கை வளா்வதைக் கவனித்து வந்தவா். பள்ளிப் பருவம் முடித்த பின் விஸ்கோன்ஸின் கல்லூரியில் மேல்படிப்பைத் தொடா்வதற்கு முன் ஒரு உயா்நிலைப் பள்ளியில் ஆசிாியராகப் பணிபுாிந்தாா். பின் பல்கலைக் கழகத்தில் பேராசிரியா் பிரட்ரிக் ஜாக்சனிடம் சரித்திரமும் பேராசிரியா் ஜோசப் ஜாஸ்ட்ரோவிடம் உளவியலும் கற்று 1903 ஆம் ஆண்டு தம் பட்டப் படிப்பை முடித்தாா். விஸ்கோன்சின் பல்கலைக்கழகத்தில் எட்கர் ஜேம்ஸ் ச்விப்ட் என்னும் பேராசிரியர் கற்றுக்கொடுத்த ஒரு பாடம்தான் ஜி செல்லை உளவியலில் ஆர்வமுடையவராகத் தூண்டியது என்று கூறப்படுகிறது
# ஆர்னல்டு கெசெல்

## பணிக்காலம்

ஜிசெல் கிளாா்க் பல்கலைக் கழகத்தில் உளவியல் முனைவா் பட்டம் பெறுவதற்கு முன் ஒரு பள்ளியில் ஆசிரியராகவும், முதல்வராகவும் பணிபுாிந்தாா். இந்தப் பல்கலைக் கழகத்தில் தான் ஜி ஸ்டான்லி ஹால் குழந்தைகள் குறித்த படிப்பிற்காக ஒரு இயக்கத்தை துவக்கி இருந்தார் . கிளாா்க் பல்கலைக் கழகத்தில் 1906 ஆம் ஆண்டு அா்னால்டு முனைவா் பட்டம் பெற்றாா். லாஸ் ஏன்ஜல்ஸ் அரசு பள்ளி (இன்றைய கலிபோா்னியா பல்கலைக் கழகம்)-யில் பேராசியராகப் பொறுப்பேற்கும் முன் நியூயாா்க் நகரிலும், விஸ்கான்சின் பள்ளியிலும் பல இடங்களில் கல்வி தொடா்பான பணியாற்றியுள்ளார்.  
மன நோயுற்ற குழந்தைகள் பள்ளியில் சில காலம் ஜிசெல், குழந்தைகளின் இயலாமையின் காரணத்தையும் அதற்கான தீா்வையும் அறிவதில் ஆா்வம் கொண்டிருந்தார். உளவியலைப் பற்றி மேலும் நன்கு கற்க விழைந்து விஸ்கோன்ஸின் மருத்துவப் பள்ளியில் கல்வியைத் தொடா்ந்தாா் . மருத்துவப் படிப்பைத் தொடா்ந்துக் கொண்டே யேல் பல்கலைக் கழகத்தில் மருத்துவ உதவிப் பேராசிாியராகப் பணிபுாிந்தாா் . அங்கு குழந்தை வளா்ச்சி குறித்த மருத்துவ மனை ஒன்றை நிறுவினார். மருத்துவத்தில் பட்டமேற்படிப்பையும் முடித்தாா். அதன்பின் யேல் பல்கலைக் கழகத்தில் முழுநேரப் பேராசிரியா் ஆனாா்.  
ஜிசெல் கனக்டிகட் அரசுப் பள்ளி வாரியத்தில் உளவியலாளராகப் பணிபுாிந்து இயலாக் குழந்தைகள் நன்கு கல்வி கற்கப் பணி புரிந்தாா். இந்த முக்கியமான நியமனம் தான் அமொிக்க நாட்டின் முதல் பள்ளி உளவியலாளா் என்னும் பெருமையை இவருக்கு பெற்றுத் தந்தது. இவர் ‘The Pre School Child from the Standpoint of Public Hygiene and Education' (1923), 'The Mental Growth of the Pre School Child' (1925) (இது திரைப்படமாகவும் வெளிவந்தது), 'An Atlas of Infant Behaviour' (குழந்தைகள் வளா்ச்சியில் ஒரு சில நிலைகளை நிா்ணம் செய்து) (1934), போன்ற புத்தகங்களை எழுதினாா். இவர் ‘பிரான்ஸிஸ் இல்ங்’ அவா்களுடன் இணைந்து குழந்தை வளா்ப்பு வழிகாட்டி நூலாக 'Infant and the Child in the Culture of Today' (1943) மற்றும் 'The child from Five to Ten' (1946) என்னும் நூல்களையும் எழுதியுள்ளாா்.  
ஜிசெல் தமது ஆராய்ச்சியில் புதிய தொழில் நுட்பங்களைப் பயன்படுத்தியுள்ளார். காணொலி மற்றும் நிழற்படத்தின் புதிய கண்டுபிடிப்புகளையும் ஆராய்ச்சிக்காகப் பயன்படுத்தியுள்ளார். அது போலவே குழந்தைகளை அவர்கள் அறியாமலேயே அவா்களைக் கூா்ந்து நோக்குவதற்கு ஒரு கண்ணாடிக் கோளத்தைப் பயன்படுத்தியுள்ளார். இவர் குழந்தைகள் குறித்து பல ஆராய்ச்சிகளையும், மிருகங்கள் குறித்த ஆராய்ச்சிகளையும் செய்துள்ளர். இவர் ஒரு உளவியலாளராக, குழந்தைகளுக்கு இயற்கயைாகவே திறமை உள்ளது, அல்லது அது சூழ்நிலையின் தாக்கம் என்ற இரண்டு அணுகுமுரைகளின் முக்கியத்துவம் குறித்து எழுதியும் பேசியும் வந்தார். மன நோய் குறித்த எந்த முடிவிற்கும் உடனடியாக வரவேண்டாம் எனவும் குழந்தைகள் நடத்தையில் பல அம்சங்கள் பரம்பரையாக வருவன என்றும் கூறிவந்தார். குழந்தைகள் பெற்றொர்களிடமும், தங்களுக்குள்ளாகவும் அனுசரித்துப் போகும் பழக்கம் உடையவை என்று குறிப்பிட்டுள்ளார். அமொிக்க நாடு முழுவதும் மழலையா் பள்ளிகள் துவங்கப்பட வேண்டும் என்று வற்புறுத்தி வந்தார்.  
ஜிசெல்லின் கருத்துக்கள் ‘ஜிசெல்லின் குழந்தை வளா்ப்பில் முதிா்ச்சியடைதல் கோட்பாடு’ (Ge Sell’s Maturational Theory of Child Development) என்றழைக்கப்பட்டது. இக்கோட்பாட்டின் அடிப்படையில் இவர் பல கட்டுரைகளை எழுதி வெளியிட்டுள்ளார். ஜிசெல்லின் நினைவாக இவர் 1948 ஆண்டு ஓய்வு பெற்ற பின், ‘ஜிசெல் மனித மேம்பாட்டு நிறுவனம்’ என்னும் பெயாில் அவருடன் பணி புாிந்தவா்கள் துவங்கியுள்ளனர். இவர் 1961 ஆம் ஆண்டு நியூ ஹெவன் என்னும் இடத்தில் காலமானார்.
# பிறவி வளைபாதம்

**பிறவி வளைபாதம் **அல்லது** பிறவிக் கோணல் அடிக்கால் (Clubfoot**) என்பது ஒரு பிறவிக் குறை ஆகும். இந்த பாதிப்போடு பிறந்தவர்களின்ஒருபாதமோஅல்லது இரு பாதங்களோ கீழே பக்கவாட்டாக அல்லது மேல்நோக்கி அல்லது உள்நோக்கி திரும்பி இருக்கும். பாதிக்கப்பட்ட காலானது, மற்றசாதாரணக்காலைவிட சிறியதாக இருக்கும். இந்தபாதிப்புஉள்ளவர்களில்பாதிபேருக்கு இருகால்களும்இந்த பாதிப்புக்குஆளாகுகிறது. இந்தபாதிப்புக்குஆளான பெரும்பாலானவர்களுக்குஉடன் பிற சிக்கல்கள்இருப்பது இல்லை. சிகிச்சை அளிக்கப்படாத பிறவி வளைபாதம் கொண்ட குழந்தையின், கால் வெளி விளிம்பில் நடக்கும் பொழுதுசிலசிக்கல்கள் ஏற்படும்.  
இது ஏற்படுவதற்கான சரியான காரணம் தெரியவில்லை. சிலசமயம் மூட்டு மடக்கம்மற்றும்பிளந்தமுள்ஆகியவற்றின்தொடர்புஇருக்கலாம். இந்தபாதிப்புஇரட்டைக் குழந்தைகளுக்குஏற்படும்போது, இந்தபாதிப்பில்லாமல்நல்லபடியாகஇருக்க இன்னொரு குழந்தைக்கு 33% வாய்ப்பு உள்ளது. பிறவி வளைபாதம் பிறந்த நேரத்தில் கண்டறியப்படுகிறது என்றாலும், பல சந்தர்ப்பங்களில் கருவிலேயே அல்ட்ராசவுண்ட் ஸ்கேன்என்னும்மீயொலிபரிசோதனையின் மூலம் கண்டுபிடிக்கப்படுகிறது.  
பிறவி வளைபாதம்உள்ள பெரும்பாலானகுழந்தைகளுக்கு அறுவை சிகிச்சை இல்லாமல்வழக்கமாக பிறந்ததில்இருந்தே தசை நீட்சி,மாவுக்கட்டு, பிணைச்சட்டம்போன்றவற்றின் மூலம்சிகிச்சை மேற்கொள்ளப்பட்டுப் படிப்படியாக சரி செய்யப்படுகிறது. பெரும்பாலான குழந்தைகள் குதிகாலின் தசைநாரானது தொடர்ந்து இறுக்கம் அடைகிறது. இதனை விடுவிக்க ஒரு சிறியஅறுவைச்சிகிச்சை மேற்கொள்ளப்படும். இந்தசிகிச்சையின்போது மருத்துவரால்மிகமெல்லியகருவியால் தசைநார் வெட்டப்படுகிறது.இந்தக்காயமானது தையல் போட தேவையிலாதஅளவுமிகச் சிறியதாக இருக்கும். காயம் ஆறும் வரை அந்த தசைநாரைப் பாதுகாக்க மாவுக்கட்டு போடப்படும். மாவுக்கட்டு நீக்கப்பட்ட நேரத்தில், குதிகால் தசைநார் சரியாக நீண்டு பிறவி வளைபாதம் முழுமையாக சரி செய்யப்படுகிறது.குழந்தைக்கு ஒரு சில ஆண்டுகளுக்கு பிரேஸ்என்னும்பிணைச்சட்டம் அணிவிக்கப்படுகிறது. பெரும்பாலான குழந்தைகள்நான்கு ஆண்டுகள் இந்தபிணைச்சட்டத்தைஅணியவேண்டிஇருக்கும்.பிணைச்சட்டத்தை பராமரிக்கும்விதத்தில் சரியான கோணத்தில் கால் இருக்கும்படிஅவ்வப்போதுதிருத்தி அமைக்கப்படும். இந்தபிணைச்சட்டத்தை இரவு நேரங்களில் பெரும்பாலும் பயன்படுத்த வேண்டும். சுமார் 20% பேருக்கு, மேலும் அறுவை சிகிச்சை தேவைப்படுகிறது.  
புதியதாகபிறக்கும் 1,000 குழந்தைகளில்ஒருகுழந்தைக்குவளைபாதம் ஏற்படுகிறது. பிறவி வளைபாதம் குறைபாடு ஏற்பட பெண்களை விட ஆண்களுக்கு இரண்டு மடங்கு அதிக வாய்ப்பு உள்ளது.
# மூச்சுக்குழலழற்சி

இரண்டு வயதுக்குக் கீழுள்ள குழந்தைகளில் 10% முதல் 30% வரையான குழந்தைகள் ஏதோவொரு நிலையில் மூச்சுக்குழலற்சி நோய்க்கு ஆளாகிறார்கள் . பூமியின் வடகோளப்பகுதியில் வாழ்பவர்களுக்கு பொதுவாக குளிர்காலத்தில் இந்நோய் பாதிப்பு ஏற்படுகிறது . 1940களில் இந்நோய் குறித்ததான அறிதல்கள் முதன்முதலில் விவரிக்கப்பட்டன .
# மூச்சுக்குழலழற்சி

## அறிகுறிகள்

இரண்டு வயதுக்கு கீழ் உள்ள குழந்தைகளுக்கு இரண்டு அல்லது அதற்கு மேற்பட்ட நாட்களுக்கு மேல் இருமல், மூச்சுத்திணறல் மற்றும் சுவாசப் பிரச்சினை இருத்தல் ஆகியனவற்றை இந்நோய்க்கான அறிகுறிகளாகக் கருதலாம். மூச்சிரைப்பு அல்லது உறுமல் பொன்ற அறிகுறிகளை மார்பொலிக்காட்டி கருவியின் மூலம் கவனித்து அறிய முடியும். குழந்தையால் தொடர்ந்து பலநாட்களுக்கு இயல்பாக சுவாசிக்க இயலாமல் இருக்கலாம். கடுமையான காய்ச்சல் நோய்க்கு பிறகு பல வாரங்களுக்கு சுவாசப்பாதைகள் இயல்புநிலைக்கு திரும்பாமல் இருக்கலாம் எனவே மீண்டும் மீண்டும் இருமல் மற்றும் மூச்சிரைப்புக்கு குழந்தை ஆட்படலாம்.
முக்கியமான நோய் அறிகுறிகள் சில கீழே தரப்படுகின்றன :.
- குறைவாக உணவு எடுத்துக் கொள்ளல்
- சோர்வாக இருத்தல்
- மூச்சுவிடுவதில் சிரமம்
- நாடித்துடிப்பு விகிதம் குறைதல்
- மூக்கில் இரைச்சல் சப்தம், தொண்டையில் உறுமல்
- விலா எலும்புகளுக்கிடையில் இழுப்பு
- நீலநிறத் தோல்
# மூச்சுக்குழலழற்சி

## விளைவுகள்

மூச்சுக்குழலழற்சி என்ற சொல்லின் பொருள் வழக்கமாக கடுமையான வைரசு தொற்று மூச்சுக்குழலழற்சியைக் குறிக்கவே பயன்படுத்தப்படுகிறது. சுவாசப் பல்கருவூண் வைரசு எனப்படும் மனிதநியுமோ வைரசு தொற்று காரணமாக இந்நோய் குழந்தை பருவத்தில் பொதுவாகத் தோன்றுகின்ற நோயாகும். மெட்டாநியுமோவைரசு, இன்புளுவென்சா, பாராயின்புளுவென்சா, கோரோனாவைரசு, அடினோவைரசு, ரைனோவைரசு போன்ற வைரசுகளும் இந்நோயை உண்டாக்கும் வைரசுகளாகக் கருதப்படுகின்றன.  
35 வாரங்களுக்கு குறைவான வயதில் குறைந்த பிறப்பு எடையுடன் பிறக்கின்ற குழந்தைகள் அல்லது பிறவி இதய நோயுடன் பிறக்கும் குழந்தைகளுக்கு மூச்சுக்குழலழற்சி நோய் அதிக விகிதத்தில் இருக்கலாம். எனவே மருத்துவமனையில் அனுமதிக்க வேண்டிய கட்டாயமும் ஏற்படலாம். . தாய்ப்பால் ருசிக்கும் குழந்தைகளுக்கு மூச்சுக்குழலழற்சி நோய்க்கு எதிராக பாதுகாப்பு கிடைக்கிறது என்பதற்கான சான்றுகள் உள்ளன
# மூச்சுக்குழலழற்சி

## நோயறிதல்

நோயறிதல் பொதுவாக மருத்துவ பரிசோதனை மூலம் செய்யப்படுகிறது. மார்பு எக்சுகதிர் படம் சில நேரங்களில் நுண்ணுயிர் நிமோனியாவை தவிர்ப்பதற்கு பயனுள்ளதாக இருக்கிறது, ஆனால் வழக்கமான எல்லா நிகழ்வுகளிலும் இதைக் குறிப்பிட இயலவில்லை.
இந்நோயைக் கண்டறிய குறிப்பிட்ட ஒரு வைரசின் விளைவுகளை எதிர்நோக்கிய பரிசோதனையை மேற்கொள்ளலாம். ஆனால் இச்செயல் மருத்துவச் சிகிச்சை மேலாண்மையில் சில விளைவுகளை ஏற்படுத்துகிறது, இதனால் இந்நோக்கு தொடர்ந்து பரிந்துரைக்கப்படுவதில்லை. குளிர்காலங்களில் மாதாமாதம் தடுப்பூசி போடும் சிகிச்சை வசதிகளும் உண்டு  
சோதனையின் முடிவு இந்நோயை உறுதிப்படுத்தும் அம்சத்தை வெளிப்படுத்தினால் கிடைக்கும் சில உதவிகளை பின்வருமாறு கொடுக்கலாம். நோயைக் கடுமையாகக் கண்காணிக்கலாம். பலருக்கு இத்தொற்று ஏற்படாமல் தவிர்க்கலாம். பிற நோயறிதல் நடைமுறைகளை குறைத்துக் கொள்ளலாம். நோயின் தீவிரத்தை கண்டறிந்து பாதுகாப்பு நடவடிக்கைகளை மேம்படுத்தலாம்.
இரண்டு அல்லது மூன்று மாத வயதிற்குள் உள்ள மூச்சுக்குழலழற்சி நோய் பாதிப்பு கொண்ட சிறு குழந்தைகளுக்கு இரண்டாவதாக ஒரு முறை பாக்டீரியா தொற்று ஏற்படலாம். வழக்கமாக சிறுநீர் பாதை நோய்த்தாக்கமாகத்தான் இது இருக்கும். இந்நேரத்தில் 6% க்கும் குறைவாகவே இதற்கான வாய்ப்பு இருப்பதாகக் கருதப்படுகிறது . புரோகால்சிடோனினின் உயர்ந்த நிலைகள் பாக்டீரிய இணைத்தொற்றை உறுதிசெய்ய மருத்துவர்களுக்கு தொடக்க நிலை சோதனைகள் உதவுகின்றன. இதனால் தேவையற்ற நோயெதிர்ப்பு மருந்துகளின் பயன்பாடு மற்றும் செலவுகள் குறைகின்றன .
# மூச்சுக்குழலழற்சி

## நோய் மேலாண்மை

நோய்த்தொற்றை மையப்படுத்தும் சிகிச்சைக்குப் பதிலாக அதன் அறிகுறிகளை அடிப்படையாகக் கொண்ட சிகிச்சைகளே மூச்சுக்குழலழற்சி நோய் சிகிச்சையில் முக்கியத்துவம் பெறுகிறது . தீவிர சிகிச்சை ஏதுமில்லாமலேயே பாதிக்கு மேற்பட்ட குழந்தைகள் 13 நாட்களில் நலமடைந்து விடுகின்றனர். மூன்று வாரங்களுக்கு மேல் நோய்ப்பாதிப்பு 90% வரை குறைந்தும் விடுகிறது .
உப்புநிறை கரைசல் (3%) தெளிப்பு நன்மையளிக்குன் என்பதற்கான தற்காலிக சான்றுகளைக் கொண்டுள்ளது . எபிநெப்ரின் தெளிப்பும் மூக்கை உறிஞ்சிநீக்கலும் போன்ற சிகிச்சைகளின் பலன் குறித்த ஆதாரங்களும் ஏதுமில்லை
கார்டிகோசிடீராய்டுகளுடன் கூடிய எபிநெப்ரினை சுவாசித்தால் மருத்துவமனையில் சேர்க்க வேண்டிய அவசியம் தவிர்க்கப்படவில்லை என்று 2017 ஆம் ஆண்டில் மேற்கொள்ளப்பட்ட ஆய்வுகள் தெரிவிக்கின்றன.
# மூச்சுக்குழலழற்சி

## நோய் மேலாண்மை

### செயல்திறனற்ற சிகிச்சைகள்

மற்ற மருத்துவ சிகிச்சைகள் தற்போது இந்நோய்க்கான சிகிச்சையாகப் பயன்படுத்தப்படுகின்றன என்பதற்கான ஆதாரங்கள் ஏதுமில்லை . ரிபவிரின் என்ற வைரசு எதிர்ப்பு மருந்து மூச்சுக்குழலழற்சி நோய் சிகிச்சைக்குப் பயனுள்ளதாக இருப்பதாக தெரியவில்லை . பாக்டீரியா தொற்றுக்காக கொடுக்கப்படும் நுண்ணுயிர் எதிர்ப்பிகள் பெரும்பாலும் மூச்சுக்குழலழற்சியை மேலும் சிக்கலாக்குகின்றன. ஆனால் அவற்றால் அடிப்படை வைரசு தொற்று மீது எந்த விளைவும் ஏற்படுவதில்லை .
# மூச்சுக்குழலழற்சி

## நோய்த்தொற்றியல்

மூச்சுக்குழலழற்சி நோய் வழக்கமாக இரண்டு வயதுக்கும் குறைவான குழந்தைகளைப் பாதிக்கிறது, முக்கியமாக குளிர்காலத்தில் இந்நோய் பாதிப்பு நிகழ்கிறது. குழந்தைகளின் வயதுக்காலத்தில் இரண்டு முதல் ஆறு மாதங்களுக்கு இடையில் ஒரு உச்ச நிகழ்வாக மருத்துவமனையில் அனுமதிக்கப்படுவது அமைகிறது. மேலும் முதல் இரண்டு ஆண்டுகால வயதுவரை அவர்களிடன் சுவாச நோயையும் நிலைத்திருக்க வைப்பதற்கு குறிப்பிடத்தக்க ஒரு காரணமாகவும் உள்ளது. இதுவே குழந்தைகளையும் சிசுக்களையும் மருத்துவமனையின் அனுமதிப்பதற்கு முக்கிய காரணியாகிறது
# கிராட்டோனைட்டு

**கிராட்டோனைட்டு** *(Gratonite)* என்பது Pb<sub>9</sub>As<sub>4</sub>S<sub>15</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை ஈயம்-ஆர்சனிக் சல்போவுப்பு கனிமம் என்று வகைப்படுத்துகிறார்கள். பெரு நாட்டில் உள்ள செரோ டி பாசுக்கோ நகரில் அமைந்திருக்கும் முதன்மைச் சுரங்கத்தில் 1939 ஆம் ஆண்டு கண்டறியப்பட்டது. 1880 -1970 காலப்பகுதியில் வாழ்ந்த புவியியலாளர் எல்.சி.கிராட்டனை கௌரவிக்கும் வகையில் அப்புதிய கனிமத்திற்கு கிராட்டோனைட்டு எனப் பெயரிடப்பட்டது. கிராட்டன் நீண்ட காலத்திற்கு செரோ டி பாசுக்கோ சுரங்கத்துடன் தொடர்பு கொண்டிருந்தார்.  
பன்னாட்டு கனிமவியல் சங்கம் கிராட்டோனைட்டு கனிமத்தை Gtn என்ற குறியீட்டால் அடையாளப்படுத்துகிறது.
# கிராப்டோனைட்டு

**கிராப்டோனைட்டு** *(Graftonite)* என்பது (Fe<sup>2+</sup>,Mn,Ca)<sub>3</sub>(PO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை இரும்பு(II),மாங்கனீசு, கால்சியம் பாசுப்பேட்டு கனிமம் என்று வகைப்படுத்துகிறார்கள். மடிப்புகளாகவும் மணிகளாகவும் பழுப்பு, செம்பழுப்பு, இளஞ்சிவப்பு நிறங்களில் ஒற்றைச் சாய்வு கொண்ட முப்பட்டக அமைப்பில் இக்கனிமம் தோன்றுகிறது. கண்ணாடி போல மிளிர்வும், 5 என்ற மோவின் கடினத்தன்மை எண் அளவும், 3.67 முதல் 3.7 என்ற ஒப்படர்த்தியும் கிராப்டோனைட்டின் இயற்பியல் பண்புகளாகும்.  
ஐக்கிய அமெரிக்க மாநிலங்களில் ஒன்றான நியூ ஹாம்சயர்நியூ ஆம்சையர் மாநிலத்தின் கிராப்டன் மாகாணத்தில் அமைந்திருக்கும் கிராப்டன் நகர மெல்வின் மலை இக்கனிமத்தின் அமைவிடமாக கண்டறியப்பட்டது.
# ஆனைவாரி அருவி

**ஆனைவாரி அருவி** என்பது இந்தியாவின் தமிழ்நாட்டின், தற்போதைய கள்ளக்குறிச்சி மாவட்டம் (முன்னர் சேலம் மாவட்டம்), கல்வராயன் மலைப்பகுதியில், ஆத்தூரை அடுத்த அம்மாபாளையம் அருகே கல்வராயன் வனப்பகுதியில் அமைந்துள்ளது. விழுப்புரம் மாவட்டம், கள்ளக்குறிச்சி வட்டத்தில் வாரம் என்ற மலைகிராமத்தில் இருந்து உருவாகும் ஓடையானது, கல்வராயன் வனப்பகுதியில் ஆனைவாரி அருவியாகக் கொட்டுகிறது. இந்த அருவியில் இருந்து வரும் நீரும் வனப்பகுதியில் இருந்து வரும் நீரும் சேலம் மாவட்டம் ஆத்தூர் வட்டம் கல்லாநத்தம் அருகே உள்ள முட்டல் ஏரியை நிரப்புகின்றன. இந்த அருவியானது சேலம் மாவட்டக் குற்றாலம் என சுற்றுலாப் பயணிகளால் அழைக்கப்படுகிறது. இங்கு உள்ள முட்டல் ஏரியில் வனத்துறையால் படகு துறை அமைக்கப்பட்டுள்ளது. இந்த அருவியானது ஆத்தூரில் இருந்து 10 கிலோமீட்டர் தொலைவில் அமைந்துள்ளது.
# கோ. பாலசுப்ரமணியன்

**கோ. பாலசுப்ரமணியன்** (*G. Balasubramanian*, பிறப்பு: 15 ஏப்ரல் 1959) தமிழ்ப் பல்கலைக்கழகத்தின் துணைவேந்தராக 4 அக்டோபர் 2018 முதல் 3 அக்டோபர் 2021 வரை பணியாற்றியுள்ளார்.
# கோ. பாலசுப்ரமணியன்

## பிறப்பு

திருவாரூர் மாவட்டம் மன்னார்குடி வட்டத்தில் உள்ள காடுவாக்குடியில் பிறந்த இவர், மதுரை காமராசர் பல்கலைக்கழகத்தில் மொழியியலிலும் (1983) தமிழ் இலக்கியத்திலும் (1989) முதுகலை பயின்று, முனைவர் பட்டம் (1989) பெற்றுள்ளார். திராவிடப் பல்கலைக்கழகத்தில் இணைவேந்தராகப் (2016-18) பணியாற்றியுள்ளார். மொழியியல், தமிழியல் தொடர்பான ஆய்வுக்கட்டுரைகளை எழுதியுள்ளார். சிங்கப்பூர் கல்வி அமைச்சகத்தில் ஆசிரியர்களுக்கு சிறப்புப்பயிற்சி அளித்துள்ளார். சிங்கப்பூர் சமூக அறிவியல் பல்கலைக்கழகத்தில் தேர்வாளராகவும் இருந்துள்ளார்.
செக்கோஸ்லோவாகியா (2011), ஹாங்காங் (1997) ஆகிய நாடுகளுக்கு திட்டப்பணியாகவும், கருத்தரங்கில் கலந்துகொள்ளவும் சென்றுள்ளார்.
- Studies in Linguistics, Prof.T.B.Venugopala Panicker Felicitation Volume, (Ed) University of Calicut, 2006
- சங்க இலக்கியத்தில் இயற்கைக் குறியீடு, யரோஸ்லவ் வாச்சக், தமிழில் கோ.பாலசுப்ரமணியன், அடையாளம்,புத்தாநத்தம், முதற்பதிப்பு, 2015
- மொழியியல் ஒப்பு நோக்கு, ஸ்ரீவெங்கடேஸ்வரா பப்ளிகேஷன்ஸ், குப்பம், முதற்பதிப்பு, 2018
- Reflections in Applied Linguistics, Excel India Publishers, New Delhi, First Impression, August 2018
# கோ. பாலசுப்ரமணியன்

## விருதுகள்

- பல்கலைக்கழக நல்லாசிரியர் விருது (ஆந்திர அரசு, 2013)
# டில்யா மலை

வை சித்தரித்துள்ள ஒரு தங்கக் கச்சு (அல்லது ஈரானிய பெண் தெய்வமான நானா / நானியாவை சித்தரிப்பது). இது நான்காம் கல்லறையில் கிடைத்தது.]]  
**டில்யா மலை** (**Tillya tepe**, **Tillia tepe** or **Tillā tapa** (பொருள் "தங்க மலை") என்பது வட ஆப்கானித்தானின், ஜோவ்ஸ்ஜான் மாகாணத்தின் தலைநகரான செபேர்கனுக்கு அருகில் உள்ள ஒரு தொல்லியல் தளம் ஆகும். ஆப்கானித்தான் மீது சோவியத் படையெடுப்புக்கு ஒராண்டுக்கு முன்பாக, 1978இல் சோவியத் அரசு ஆப்கனிய அரசின் குழுக்களுடன் இணைந்து கிரேக்க உருசியரான விக்டர் சரியானிடி தலைமையில் மேற்கொண்ட தொல்லியல் ஆய்வில் இவை கண்டறியப்பட்டன. இந்த சேகரிப்பானது பெரும்பாலும் **பாக்திரியா தங்கம்** என அழைக்கப்படுகிறது.  
இங்கு கி.பி. முதலாம் நூற்றாண்டைச் சேர்ந்த ஆறு கல்லறைகளை (இவை ஐந்து பெண்கள் மற்றும் ஒரு ஆணுக்கு உரியவை) அகழ்ந்தது, அதில் நாணயங்கள் மற்றும் தங்கம், வெள்ளி, தந்தத்தால் செய்யப்பட்ட 20,600 அணிகலன்கள் போன்றவை எடுக்கப்பட்டன. இந்த அணிகலன்களில் விலை உயர்ந்த கற்கள் பதிக்கப்பட்ட அட்டிகை, இடுப்புவார், பதக்கங்கள், கிரீடம் உள்ளிட்டவை அடங்கும். இவை கண்டறியப்பட்டப் பிறகு, ஆப்கானிஸ்தானில் நடந்த போர்களின் போது, காணமல்போன இவை மீண்டும் "கண்டறியப்பட்டன". அதன்பிறகு 2003 இல் மீண்டும் மக்கள் பார்வைக்கு கொண்டுவரப்பட்டன. காபூலில் கட்ட திட்டமிடப்பட்டுள்ள ஒரு புதிய அருங்காட்சியகத்தில் பாக்திரியா தங்கம் வைக்கப்படும்.
# டில்யா மலை

## காலம்

இங்கு கண்டறியப்பட்ட பல நாணயங்கள் முதலாம் நூற்றாண்டுக்கு முற்பட்டவையாக உள்ளன. அதற்கு பிற்காலத்தியவை எதுவும் இல்லை என்பதால், இந்தக் கல்லறையின் காலம் கி.பி. முதல் நூற்றாண்டு என்று கருதப்படுகிறது. இந்தக் கல்லறைகளில் புதைக்கப்பட்டுள்ள உடல்களானது அப்போது இந்தப் பகுதியை ஆண்ட சிதியப் பழங்குடியினர் அல்லது பார்த்தியப் பழங்குடியினராக இருக்கலாம் என்று சிலர் கருத்து தெரிவித்தார்கள். சீனப் பழங்குடியினரான யுவஸி வம்சத்தினரது ராஜ்ஜியமாக பாக்திரியா அப்போது இருந்திருக்கலாம். அந்த ராஜ குடும்பத்தினரது உடல்கள் இங்கே புதைக்கப்பட்டிருக்கலாம் என்றும் சிலர் சொன்னார்கள். ஆனால் எதுவும் உறுதி செய்யப்படவில்லை.  
மேற்குப் பகுதியில் அமைந்துள்ள டில்யா மலை.]]  
மூன்றாம் கல்லறையில் இருந்த பெண்ணின் ஒரு கையில் ஒரு வெள்ளி நாணயம் இருந்தது. இந்த நாணயமானது பார்த்தியா அரசரான இரண்டாம் மித்ரிதாதிஸ் கால நாணயமாகும். இவரது ஆட்சிக்காலம் கி.மு. 123–88 ஆகும்.  
ஆறாம் கல்லறையில் புதைக்கப்பட்ட பெண்ணின் இடது கையில் ஒரு தங்க நாணயம் இருந்தது. இந்த நாணயமானது கி.மு. 95-90 இல் ஆண்ட பார்த்தியா அரசரான முதலாம் கோட்டாரஸ் காலத்து நாணயமாகும்.  
மூன்றாம் கல்லறையில் ஒரு தங்க நாணயம் கண்டறியப்பட்டது. இது ரோமானிய பேரரசர் திபெரியஸின் மார்பளவு உருவம் பொறிக்கப்பட்ட நாணயமாகும்.  
சுற்றியபடி உள்ள தலையில் தொப்பியணிந்த நிர்வாண தெய்வம்.]]  
நான்காம் கல்லறையில் (ஆண் போர்வீரன் கல்லறை) இந்தியாவில் இருந்து வந்த ஒரு பௌத்த தங்க நாணயமானது கிடைத்துள்ளது. நாணயத்தின் ஒரு பக்கத்தில் ஒரு சிங்கம் மற்றும் நந்திபாதம் ஆகிய உருவங்கள் உள்ளன. மேலும் இதில் கரோஷ்டி எழுத்தில் "Sih[o] vigatabhay[o]" ("பயம் விலகிய சிங்கம்") என்ற வாசகம் இருந்தது. இதன் மறு புறத்தில் தலையில் தொப்பியணிந்த கிட்டத்தட்ட நிர்வாண நிலையில் ஒரு தெய்வமானது ( எர்மெசு/ மெர்குரி) தர்மசக்கரத்தை சுற்றியபடி உள்ளது. மேலும் கரோஷ்டி எழுத்தில் "தர்மசக்ரவர்த்தா" ( தர்மசக்கரத்தை சுழற்றியவர்) என்று உள்ளது. இது புத்தரின் முற்பிறப்பு கதையில் சம்பந்தப்பட்ட உருவமாக இருக்கலாம் என கருதப்படுகிறது.  
மேலும், யூகீயின் அரசனான ஹிரோயோசின் ஒரு நாணயம் கண்டறியப்பட்டது.
# டில்யா மலை

## கலாச்சாரத் தாக்கங்கள்

அங்கு இருப்பதாக கருதப்பட்ட ஏழு கல்லறைகளில் ஆறு கல்லறைகள் தோண்டப்பட்டன. அதில் ஒன்றில் ஆண் எலும்புக்கூடும், மற்ற ஐந்திலும் பெண் எலும்புக்கூடுகளும் கிடைத்தன. அந்த ஆண் எலும்புக்கூடானது அரசருக்குரியது, மற்ற ஐவரும் அவரது மனைவிகளாக இருக்கக்கூடும். ஏனெனில் அரசர், அரசிகளையே இவ்வளவு தங்கத்துடன் புதைக்கும் வழக்கம் அப்போது இருந்தது. இறந்தபின் வேறு உலகத்துக்கு அவர்கள் செல்வார்கள். அப்போது இந்தச் செல்வங்கள் அவர்களுக்கு உதவும் என்ற நம்பிக்கையுடன் புதைத்தார்கள்.  
இதில் தங்க வளையல்கள், காதணிகள், அட்டிகைகள், காப்புகள், மோதிரங்கள் போன்ற விதவிதமான நகைகள், இரண்டு தங்கக் கிரீடங்கள், தங்கச் சிலைகள், ஆயுதங்கள், நாணயங்கள், தங்கம் – வெள்ளி – யானைத் தந்தத்தால் செய்யப்பட்ட கலைப்பொருட்கள் என சுமார் 22,000 பொருள்கள் அந்தக் கல்லறைகளில் இருந்து சேகரிக்கப்பட்டன. இதில் கிடைத்த நகைகள் நுணுக்கமான வேலைப்பாடுகளுடனும், அதில் மதிப்புமிக்க கற்கள் பதிக்கப்பட்டும் உருவாக்கப்பட்டிருந்தன. சிதியர்களே இப்படிப்பட்ட வேலைப்பாடுகள் கொண்ட நகைகளைச் செய்வதில் வல்லவர்கள் என்பது ஆய்வாளர்களது கருத்து.
# டில்யா மலை

## இழப்பும் மறு கண்டுபிடிப்பும்

1990களில் இந்த அரிய செல்வங்கள் ஏதேனும் ஒரு காலகட்டத்தில் இல்லாமல் போயிருக்கலாம் என்று கருதப்பட்டது. அக்காலகட்டத்தில் ஆப்கானிஸ்தானின் தேசிய அருங்காட்சியகமானது ஏராளமான முறை சூறையாடப்பட்டு அங்கிருந்த 100,000 பொருட்களில் 70% இல்லாமல் போனது. இருப்பினும் 2003இல், காபூல் மத்திய வங்கி கட்டிடத்தின் கீழுள்ள இரகசிய அறைகளில் இது காணப்பட்டது.  
1989 இல் ஆப்கானிஸ்தானின் நான்காவதும் கடைசிமான கம்யூனிச அதிபரான முகமது நஜிபுல்லாவின் உத்தவின்பேரில் அருங்காட்சியகத்தில் இருந்த இந்த அரிய பொக்கிசங்கள் காபூல் மத்திய வங்கியில் இருந்த நிலவறையில் வைக்கப்பட்டன. நிலவரைக் கதவின் சாவிகள் நம்பிக்கைக்குரிய ஐந்து நபர்களிடம் பிரித்து வழங்கப்பட்டன.  
2003 இல், தலிபான்களிடம் இருந்து நாடு மீட்கப்பட்டபோது, புதிய அரசாங்கம் பெட்டகத்தை திறக்க விரும்பியது, ஆனால் சாவிகளை வைத்திருந்தவர்களின் ("தவாதாரர்கள்" என்று அழைக்கப்படுபவர்கள்) பெயர்கள் அறியப்படாத காரணத்தினால் அவர்களை அழைக்க முடியவில்லை. இதையடுத்து ஹமித் கர்சாய் நிலவறை பெட்டகத்தை உடைப்பதற்கான அங்கீகார உத்தரவை வெளியிட்டார். ஆனால் உரிய நேரத்தில், சாவிகளை வைத்திருந்த அந்த ஐந்து முக்கிய நபர்களும் சேர்ந்து பெட்டகத்தைத் திறந்தனர். அதன் பின்னர், தேசிய புவியியல் சங்கமானது அதில் இருந்த சேகரிப்பை பட்டியலிட்டது, அதன்படி மொத்தம் 22,000 பொருள்கள் இருந்தன.  
ஆப்கானிய அரசாங்கம் மற்றும் பிரான்ஸ் இடையே ஏற்பட்ட ஒரு உடன்பாட்டை தொடர்ந்து, இந்தச் சேகரிப்புகளானது மதிப்பிடப்பட்டது. மேலும் தேசிய புவியியல் சங்கத்தின் ஒத்துழைப்போடு பல முக்கிய அருங்காட்சியகங்கள் மற்றும் கண்காட்சிகளில் சர்வதேச அளவில் பார்வைக்கு வைக்கப்பட்டன. இந்தப் பொருட்கள் 2007-2009 காலகட்டத்தில் பாரிசின் குய்மெட் அருங்காட்சியகம் , வாசிங்டன், டி. சி.யின் வாசிங்டன் தேசிய கலைக்காட்சியகம் , சான் பிரான்சிஸ்கோவின் ஆசியக் கலை அருங்காட்சியகம் , ஹியூஸ்டன் கவின் கலை அருங்காட்சியகம், நியூயார்க் நகரின் மெட்ரோபொலிட்டன் மியூசியம் ஆஃப் ஆர்ட் ஆகிய இடங்களில் காட்சிப்படுத்தப்பட்டன.
# அஜந்தா நடவடிக்கை

**அஜந்தா நடவடிக்கை** (**Operation Ajanta **) என்பது தமிழ்நாட்டில், நக்சலைட்டுகளை ஒடுக்க தமிழ்நாடு அரசின் காவல்துறை அதிகாரி வால்டர் தேவாரம் தலைமையில் காவல் படைகளால் மேற்கொண்ட சிறப்பு நடவடிக்கையாகும்.
# அஜந்தா நடவடிக்கை

## பின்னணி

மேற்கு வங்கத்தில், நக்சல்பாரி கிராமத்தில் 1967இல் விவசாய எழுச்சி உண்டானது. அதைத் தொடர்ந்து நாட்டின் பல பகுதிகளில் நக்சலைட் இயக்கத்தில் இளைஞர்கள் இணைந்தனர். நக்சலைட் இயக்கத்தை ஆரம்பித்த சாரு மசூம்தார் தமிழகத்திற்கு வந்தபொழுது. அவரைப் பெண்ணாடம் அருகில் உள்ள முந்திரிக் காட்டுக்கு வரவழைத்து கு. கலியபெருமாள், தமிழரசன் போன்றவர்கள் இரகசியமாகக் கூட்டம் போட்டனர். இதனால் தமிழகத்தின் இயக்கத்தில் பல இளைஞர்கள் இணைந்தனர். குறிப்பாக வேலூர் மாவட்டம், தென்னாற்காடு மாவட்டம், தர்மபுரி மாவட்டங்களில் நக்சலைட் ஆதிக்கம் அதிகமாக இருந்தது. இந்த மாவட்டங்களில் கந்துவட்டிக் கொடுமையில் ஈடுபடுபவர்கள், மக்களைச் சுரண்டுபவர்கள் என கருதப்படுவர்களை நக்சலைட்டுகள் அழித்தொழிப்பு செய்து வந்தனர்.  
அப்போது வேலூர் மாவட்டத்தில் செயல்பட்டுவந்த நக்சல் குழுவினர் மீது 1978இல், மத்தூரில் அப்பாசாமி ரெட்டியார் என்பவரை கொலை செய்தது, மடவாளம் இரட்டை கொலை வழக்கு, ஏலகிரிமலை ரெட்டியார் கொலை என, பல கொலை, கொள்ளை, கடத்தல் வழக்குகள் பதியப்பட்டன. இதனால் இதில் சம்பந்தப்பட்ட நக்சசலைட்டுகளை காவல்துறையினர் தேடிவந்தனர். வேலூர் மாவட்டம் திருப்பத்தூர் வட்ட காவல் ஆய்வாளர் பழனிச்சாமி தலைமையிலான காவலர்கள் 1980ஆம் ஆண்டு ஆகத்து 6ஆம் தேதி அதிகாலை ஏலகிரி மலை அடிவாரத்தில் பதுங்கி இருந்த நக்சலைட் சிவலிங்கம், பெருமாள், ராஜப்பா, செல்வம், சின்னதம்பி ஆகியோரை பிடித்தனர்.  
திருப்பத்தூர் நகர காவல் நிலையத்தில் இவர்களிடம் முதல் கட்ட விசாரணை முடித்துவிட்டு அனைவரையும் வேறு ஒரு தனி இடத்துக்கு காரில் அழைத்துச் சென்றபோது, வக்கணம்பட்டி என்ற இடத்தின் அருகே சென்றபோது மறைத்து வைத்திருந்த வெடிகுண்டை நக்சலைட்டுகள் வெடிக்கச் செய்தனர் என்று கூறப்படுகிறது.
இதில் ஆய்வாளர் பழனிச்சாமி, தலைமைக் காவலர் ஏசுதாஸ், முருகேசன், நக்சலைட்டுகள் பெருமாள், ராஜப்பா, செல்வம் ஆகியோர் உயிரிழந்தனர். படுகாயங்களுடன் நக்சலைட் சின்னதம்பி மீட்கப்பட்டார்.
# அஜந்தா நடவடிக்கை

## நடவடிக்கைகள்

வேலூர் மாவட்டம், காட்பாடியில் நடந்த ஆய்வாளர் பழனிச்சாமியின் இறுதி ஊர்வலத்தில் அப்போதைய முதல்வர் எம். ஜி. ஆர் கலந்துகொண்டார். தமிழ்நாட்டில் நக்சலைட்டுகளை ஒழிக்க பழனிச்சாமியின் மகள் அஜந்தா பெயரில் ‘ஆபரேஷன் அஜந்தா’ தொடங்க உத்தரவிட்டார். நக்சல் இயக்கத்தினரைப் பிடிக்க நான்கு பிரிவுகள் கொண்ட ஒரு சிறப்புக் காவல் படையை அமைக்கப்பட்டது. இந்த நடவடிக்கை அப்போது டிஐஜியாக இருந்த வால்டர் தேவாரம் தலைமையில் நடைபெற்றது. களத்தில் இருந்த காவல் படையினருக்கு உளவுத்துறை தகவல்களை டிஐஜி மோகன்தாஸ், எஸ்.பி. அலெக்சாண்டர் போன்றோர் அளித்தனர். நடவடிக்கைத் துவக்கப்பட்ட ஓராண்டில் 19 நக்சலைட்கள் கொல்லப்பட்டனர். கடைசியாக 1981இல் மூன்று நக்சலைட்கள் கொல்லப்பட்டனர். இவ்வாறு கொல்லப்பட்டவர்களில் பலர் நிராயுதபாணிகள் என்றும், பலர் கொல்லப்பட்டு கணக்கில் கொண்டுவரப்படாமல் காணாமல் போனவர்களாக ஆக்கப்பட்டனர் என்ற குற்றச்சாட்டு நிலவுகிறது.
# அஜந்தா நடவடிக்கை

## நினைவுச் சின்னம்

அஜந்தா நடவடிக்கையில் கொல்லபட்ட நக்சல் தலைவர்களான பாலன், அப்பு ஆகியோருக்கு தருமபுரி மாவட்டம் நாயக்கன் கொட்டாயில் நினைவுச் சின்னம் அமைக்கப்பட்டுள்ளது.  
, அப்பு ஆகியோருக்கு தருமபுரி மாவட்டம் நாயக்கன் கொட்டாயில் அமைக்கப்பட்டுள்ள நினைவுச் சின்னம் மற்றும் சிலைகள்]]
# சோடியம் பெர்சல்பேட்டு

**சோடியம் பெர்சல்பேட்டு** *(Sodium persulfate)* என்பது Na<sub>2</sub>S<sub>2</sub>O<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெராக்சிடைகந்தக அமிலத்தினுடைய (H2S2O8) சோடியம் உப்பு சோடியம் பெர்சல்பேட்டு ஆகும். வெண்மை நிறத்தில் திண்மமாக காணப்படும் இச்சேர்மம் ஓர் ஆக்சிசனேற்ற முகவராகும். சோடியம் பெர்சல்பேட்டு தண்ணீரில் கரைகிறது. கிட்டத்தட்ட நீருறிஞ்சா பண்புடன் நிலைப்புத்தன்மை கொண்ட சேர்மமாக இது காணப்படுகிறது.
# சோடியம் பெர்சல்பேட்டு

## தயாரிப்பு முறை

சோடியம் ஐதரசன் சல்பேட்டை மின்னாற்பகுப்பு ஆக்சிசனேற்றம் செய்து இவ்வுப்பு தயாரிக்கப்படுகிறது.
:2 NaHSO<sub>4</sub> → Na<sub>2</sub>S<sub>2</sub>O<sub>8</sub> + H<sub>2</sub>
பிளாட்டினம் நேர்மின் வாயில் இந்த ஆக்சிசனேற்றம் நிகழ்கிறது. இவ்வழிமுறையில் 2005 ஆம் ஆண்டில் மட்டும் 165,000 டன்கள் உற்பத்தி செய்யப்பட்டுள்ளது.
சோடியம் பெர்சல்பேட்டிலிருந்து ஐதரசன் சல்பேட்டாக மாறும் வினையின் ஏற்ற இறக்க செயல்திறன் 2.1 வோல்ட்டு ஆகும். இந்த அளவு ஐதரசன் பெராக்சைடின் செயல்திறனைக் (1.8 வோல்ட்டு) காட்டிலும் அதிகமாகும். ஆனால் ஓசோனைக்காட்டிலும் (2.2 வோல்ட்டு) குறைவாகும் . தளத்தில் உருவாகும் சல்பேட்டு தனியுறுப்பின் மின் திறன் 2.7 வோல்ட்டு ஆகும்.
பிளாட்டினம் நேர்மின் வாயைப் பயன்படுத்தி உப்புகளை உற்பத்தி செய்வதில் சில இடையூறுகளும் ஏற்படுகின்றன. ஆக்சிசன் வெளியேறுவதால் இச்செயல்முறையானது திறனற்ற செயல்முறையாகக் கருதப்படுகிறது. விளைபொருளில் பிளாட்டினம் அரிமானத்தால் தோன்றும் மாசுக்கள் கலந்துவிடுகின்றன. எனவே போரான் கலப்பு வைர மின்வாய்கள் மரபார்ந்த பிளாட்டினம் மின்வாய்களுக்கு மாற்றாக மாற்று மின்வாய்களாகப் பயன்படுத்த பரிந்துரைக்கப்படுகின்றன.
# சோடியம் பெர்சல்பேட்டு

## பயன்பாடுகள்

அக்ரைலோநைட்ரைல் பியூட்டாடையீன் சிடைரீன் போன்ற சிடைரீன் அடிப்படையிலான பலபடிகளுக்குரிய பால்ம பலபடியாக்கல் வினைகளுக்குத் தேவையான தனியுறுப்பு தொடக்கப் பொருளாக இது பயன்படுத்தப்படுகிறது. மேலும் இது பார்மால்டிகைடு பசைகளில் ஈரமாற்றலுக்கும் பயனுள்ளதாக உள்ளது.
# சோடியம் பெர்சல்பேட்டு

## பிற பயன்கள்

முடி அலங்காரப் பொருட்களில் வெளுப்பாக்கியாகவும் அழுக்கு நீக்கிகளின் பகுதிக்கூறாகவும் சோடியம் பெர்சல்பேட்டு பயன்படுத்தப்படுகிறது. துத்தநாகம் மற்றும் மின்சுற்றுப் பலகைகள் செதுக்கும் கலவைகளில் பயன்படும் அமோனியம் பெர்சல்பேட்டுக்குப் பதிலாக இதைப் பயன்படுத்துகிறார்கள். தாமிரம் மற்றும் சில வேதிப்பொருட்களை தூய்மையாக்கும் செயல் முறைகளிலும் இதைப் பயன்படுத்துகிறார்கள்.
மண்ணை பாங்கு படுத்தும் ஒரு வேதிப்பொருளாகவும், மண் மற்றும் நிலத்தடி நீரை சீராக்கும் பொருளாகவும் இதைப் பயன்படுத்துகிறார்கள். சாயங்களை பேரளவில் தயாரிக்கவும், மாவுப் பொருள்களை வெளிறச் செய்யும் செயலூக்கிகளை திருத்தவும், நெசவுத் தொழிலில் கஞ்சிநீக்கம் செய்யவும் பயன்படுகிறது.
# சோடியம் பெர்சல்பேட்டு

## கரிம வேதியியல் பயன்

சோடியம் பெர்சல்பேட்டு ஆக்சிசனேற்றும் முகவராக வேதியியலில் பயன்படுத்தப்படுகிறது. குறிப்பாக எல்ப்சு பெர்சல்பேட்டு ஆக்சிசனேற்றம் மற்றும் பாய்லேண்டு-சிம்சு ஆக்சிசனேற்ற வினைகள் சில உதாரணங்களாகும். இரும்பு(II)சல்பேட்டை தனியுறுப்பு தொடக்கப் பொருளாகப் பயன்படுத்தி அப்போசயனின் சேர்மத்திலிருந்து டையப்போசயனினாக தொகுக்கும் தொகுப்பு வினையிலும் இச்சேர்மம் பயன்படுகிறது .
:
# சோடியம் பெர்சல்பேட்டு

## தற்காப்பு

இதுவோர் ஆக்சிகரணியாக இருப்பதால் காகிதம் போன்ற கரிமச் சேர்மங்களுடன் சேர்ந்து எளிதில் எரியக்கூடிய பொருளாக உருவாகிறது.
# டெனிசு முக்வேகி

**டெனிசு முக்வேகி** (*Denis Mukengere Mukwege*, ; பிறப்பு: மார்ச் 1, 1955) என்பவர் காங்கோவைச் சேர்ந்த பெண்நோயியலாளரும், மனித உரிமை செயற்பாட்டாளரும் ஆவார். இவர் புக்காவு நகரில் பான்சி மருத்துவமனையை ஆரம்பித்து, அங்கு ஆயுதக்குழுக்களால் பாலியல் வன்முறைக்குள்ளாக்கப்பட்ட காங்கோ பெண்களுக்கு சிகிச்சையளிப்பதில் ஈடுபட்டுள்ளார். இரண்டாவது காங்கோ போர்க் காலத்தில் (1998 - 2003) இருந்து பாதிப்புக்குள்ளான ஆயிரக்கணக்கான பெண்களுக்கு ஒரு நாளைக்குக் குறைந்தது 10 சத்திர சிகிச்சைகள் வரை இவர் இங்கு மேற்கொண்டுள்ளார்.  
2018 ஆம் ஆண்டில், இவருக்கும், ஈராக்கைச் சேர்ந்த நாதியா முராத் என்பவருக்கும் "போர் மற்றும் ஆயுத மோதல்களில் பாலியல் வன்முறைகளை ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.
# காடோவிகோவைட்டு

**காடோவிகோவைட்டு** *(Godovikovite)* என்பது (NH<sub>4</sub>)Al(SO<sub>4</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஓர் அரிய சல்பேட்டுக் கனிமம் ஆகும். கனிமத்தின் இயைபில் அலுமினியத்திற்குப் பதிலாக இரும்பும் ஒரு பகுதியாக இங்கு பதிலீடு செய்யப்பட்டிருக்கலாம். காடோவிகோவைட்டை நீரேற்ற வினைக்கு உட்படுத்துவதால் அமோனியம் படிகாரமும் திகெர்மிகைட்டும் உருவாகின்றன. பாறை இழையமைப்போடு நுண்துளைகளுடன் பொதுவாக வெண்மை நிறப் பொதிகளாக இக்கனிமம் உருவாகிறது. தனி படிகங்கள் மிகச்சிறிய அறுகோண தகடுகளாக காணப்படுகின்றன. நிலத்துக்கு அடியில் கனன்றுகொண்டு கொண்டிருக்கும் நிலக்கரி சுரங்கங்களின் சூழலில் குவியல்களாக காடோவிகோவைட்டு காணப்படுகிறது. அங்கு காணப்படும் சல்பேட்டு கனிம மேலோட்டில் மில்லோசெடிகைட்டுடன் ஒன்றாகச்சேர்ந்து இதுவும் காணப்படுகிறது .  
உருசியாவில் உள்ள தெற்கு யூரல் மலை மண்டலத்தில் அமைந்திருக்கும் செலியாபின்சுக் மாகாண செலியாபின்சுக் நிலக்கரி வடிநிலத்தில் முதன்முதலாக 1988 ஆம் ஆண்டு காடோவிகோவைட்டு கண்டறியப்பட்டது. 1927 முதல் 1995 வரையிலான காலகட்டத்தைச் சேர்ந்த உருசிய கனிமவியலாலர் அலெக்சான்டரோவிச்சு காடோவிக்கோவ் நினைவாக கனிமத்திற்கு காடோவிகோவைட்டு என்ற பெயர் சூட்டப்பட்டது .
# மெலோனைட்டு

**மெலோனைட்டு** *(Melonite)* என்பது NiTe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கனிமம் ஆகும். நிக்கல் உலோகத்தின் தெலூரைடு உப்பு மெலோனைட்டு என்று வகைப்படுத்தப்படுகிறது. ஒளிபுகாத் தன்மையுடன் வெண்மை மற்றும் சிவப்பு கலந்த வெண்மை நிறத்தில் காணப்படுகிறது. காற்றில் ஆக்சிசனேற்றம் அடைந்து பழுப்பு நிரமாக மங்கலாகிறது.  
பிரடெரிக் அகசுடசு கெந்து 1866 ஆம் ஆண்டு கலிபோர்னியாவில் உள்ள காலவெராசு மாகாணத்தின் மெலோன்சு மற்றும் சிடானிசுலாசு சுரங்கங்களில் இக்கனிமத்தைக் கண்டறிந்தார்.  
முக்கோண வடிவமைப்பில் 0001 திசைப் பிளவு கொண்ட படிகங்களாக மெலோனைட்டு உருவாகிறது. 7.72 என்ற ஒப்படர்த்தி மதிப்பும் மோவின் கடினத்தன்மை 1-1.5 என்ற மதிப்பும் கொண்ட மெலோனைட்டு ஒரு மென்மையான கனிமமாகக் கருதப்படுகிறது.
# ஈய நஞ்சூட்டல்

**ஈய நஞ்சூட்டல்** (*Lead poisoning*) என்பது ஈயத்தினால் மனித உடலில் ஏற்படும் ஒருவகை நச்சுத்தன்மை ஆகும். அடி வயிற்றில் வலி ஏற்படுதல், மலச்சிக்கல், தலைவலி, அரிப்புத் தோலழற்சி, மறதிநோய், மலட்டுத்தன்மை, கை மற்றும் கால்களில் வற்றுணர்வு ஏற்படுதல் ஆகியவை அறிகுறிகளாகும். இந்த நச்சுத் தாக்குதலினால் பெரும்பான்மையாக நடத்தையியலில் பிரச்சினைகளும் , 10 விழுக்காடு அறிவார்ந்த இயலாமைகளும் ஏற்படுகின்றன. குருதியில் உள்ள ஈயத்தின் அளவைப் பொருத்து இது அளவிடப்படுகிறது.  
ஈய நஞ்சூட்டல் என்பது வருமுன் காக்கக்கூடியது ஆகும். மேலும் நீர் அல்லது மண் போன்றவற்றில் இருந்து நீக்கப்படவேண்டிய ஈயத்தின் அளவுகள் மற்றும் வண்ணப்பூச்சு மற்றும் பாறை எண்ணெய் போன்றவற்றில் சட்டத்தின் படியான அளவுகளில் ஈயத்தினைச் சேர்ப்பது போன்றவற்றின் மூலமாகவும் இதனைத் தவிர்க்கலாம். இடுக்கல் சிகிச்சை போன்றவற்றின் மூலமாகவும் இதனைக் குணப்படுத்தலாம்.
# பிரான்செசு ஆர்னோல்டு

**பிரான்செசு ஆமில்டன் ஆர்னோல்டு** (*Frances Hamilton Arnold*, பிறப்பு: சூலை 25, 1956) இவருக்கு நோபல் பரிசின் ஒரு பாதியும், ஏனைய பாதி ஜார்ஜ் சிமித், கிரெக் வின்டர் ஆகியோருக்கு வழங்கப்பட்டது.
# பிரான்செசு ஆர்னோல்டு

## ஆரம்பகால வாழ்க்கை

பிரான்செஸ் ஆமில்டன் அர்னால்டு சூலை 25, 1956 இல் பிறந்தார். இவரின் தாய் ஜோசபின் இன்மான் (நீ ரூத்தோ) தந்தை, அணு இயற்பியலாளரான வில்லியம் ஹோவர்ட் அர்னால்டு ஆவர். இவர் லெப்டினன்ட் ஜெனரல் வில்லியம் ஹோவர்ட் அர்னால்டின் பேத்தி ஆவார். இவர் பிட்ஸ்பர்க் புறநகர்ப் பகுதியான எட்ஜ்வுட் , ஷாடிசைட் மற்றும் ஸ்குரில் ஹில்லின் பிட்ஸ்பர்க் சுற்றுப்புறங்களில் வளர்ந்தார். 1974 இல் நகரத்தின் டெய்லர் ஆல்டர்டிஸ் உயர்நிலைப் பள்ளியில் பட்டம் பெற்றார். பின்னர் இவர் வாஷிங்டன் டி.சி.க்குச் சென்றார். மேலும் உள்ளூர் ஜாஸ் சங்கத்தில் ஒரு பணியாளராகவும், ஒரு வண்டி ஓட்டுநராகவும் பணியாற்றினார்.  
அர்னால்ட் 1979 இல் பிரின்ஸ்டன் பல்கலைக்கழகத்தில் இயந்திர மற்றும் விண்வெளி பொறியியலில் பி.எஸ் பட்டம் பெற்றார். அங்கு இவர் சூரிய ஆற்றல் ஆராய்ச்சியில் கவனம் செலுத்தினார். மீண்டும் பிரின்ஸ்டனில், இவர் பிரின்ஸ்டனின் எரிசக்தி மற்றும் சுற்றுச்சூழல் ஆய்வுகளுக்கான மையத்துடன் இணைந்து படிக்கத் தொடங்கினார்.ராபர்ட் சோகோலாவின் தலைமையில் விஞ்ஞானிகள் மற்றும் பொறியியலாளர்கள் அடங்கிய அந்தக் குழு நிலையான எரிசக்தி ஆதாரங்களை உருவாக்குவதற்காகப் பணிபுரிந்தது.  
1979 இல் பிரின்ஸ்டனில் பட்டம் பெற்ற பிறகு, அர்னால்ட் தென் கொரியா மற்றும் பிரேசில் மற்றும் கொலராடோவின் சூரிய ஆற்றல் ஆராய்ச்சி நிறுவனத்தில் பொறியாளராக பணியாற்றினார்.  
பின்னர் இவர் பெர்க்லியின் கலிபோர்னியா பல்கலைக்கழகத்தில் சேர்ந்தார். அங்கு இவர் 1985 ஆம் ஆண்டில் வேதியியல் பொறியியலில்<nowiki/>முனைவர் பட்டம் பெற்றார் அந்த ஆய்வின் போது உயிர் வேதியியலில் ஆழ்ந்த ஆர்வம் காட்டினார். ஹார்வி வாரன் பிளாஞ்சின் ஆய்வகத்தில் மேற்கொள்ளப்பட்ட இவரது ஆய்வறிக்கையானது வண்ணப்படுவுப்பிரிகை உத்தியின் உறவு பற்றி ஆராய்ந்தது.
# பிரான்செசு ஆர்னோல்டு

## தனிப்பட்ட வாழ்க்கை

அர்னால்ட் கலிபோர்னியாவின் லா கசாடா பிளின்ட்ரிட்ஜில் வசிக்கிறார். இவர் ஜேம்ஸ் ஈ. பெய்லியை மணந்தார்.2001 ஆம் ஆண்டில் இவர் புற்றுநோயால் இறந்தார். இவர்களுக்கு ஜேம்ஸ் பெய்லி என்ற மகன் இருந்தான். அர்னால்டுக்கு 2005 ஆம் ஆண்டில் மார்பக புற்றுநோய் இருப்பது கண்டறியப்பட்டது.பின்னர் 18 மாதங்களுக்கு சிகிச்சை பெற்றார்.  
அர்னால்ட் 1994 இல் கால்டெக் வானியற்பியல் விஞ்ஞானி ஆண்ட்ரூ ஈ. லாங்கேவை மணந்தார், இவர்களுக்கு வில்லியம் மற்றும் ஜோசப் என்ற இரண்டு மகன்கள் இருந்தனர். லாங்கே 2010 இல் தற்கொலை செய்து கொண்டார், இவர்களது மகன்களில் ஒருவரான வில்லியம் லாங்கே-அர்னால்ட் 2016 ஆம் ஆண்டில் ஏற்பட்ட ஒரு விபத்தில் இறந்தார்.
# சௌராட்டிர சங்க துடுப்பாட்ட அரங்கம்

**சௌராட்டிர சங்க துடுப்பாட்ட அரங்கம் (**Saurashtra Cricket Association Stadium) என்பது ராஜ்கோட்,இந்தியாவில் உள்ள துடுப்பாட்ட அரங்கம் ஆகும். இது  
இது காந்தேரி துடுப்பாட்ட அரங்கம் எனவும் அழைக்கப்படுகிறது) , இது குசராத்து மாநிலத்தின் முதல் சூரிய ஆற்றல் அரங்கம் ஆகும்.
# சௌராட்டிர சங்க துடுப்பாட்ட அரங்கம்

## புள்ளி விவரங்கள் , சாதனைகள்

; நடத்தப்பட்ட போட்டிகள்  
(அக்டோபர் 4, 2018 இன் படி)  
- தேர்வுத் துடுப்பாட்டம் — 2
- ஒருநாள் பன்னாட்டுத் துடுப்பாட்டம் — 2
- பன்னாட்டு இருபது20 — 2
# சௌராட்டிர சங்க துடுப்பாட்ட அரங்கம்

## புள்ளி விவரங்கள் , சாதனைகள்

### போட்டி

நவம்பர் , 2015 இல் இந்த அரங்கம் உட்பட இந்தியாவில் உள்ள ஆறு புதிய துடுப்பாட்ட அரங்குகள் தேர்வுத் துடுப்பாட்டப் போட்டிகள் விளையாடுவதற்குத் தகுதி பெற்றது . குஜராத் லயன்சு அணியின் சொந்த அரங்கமான இதில் 5 போட்டிகள் நடத்தப்பட்டன.  
நவம்பர் 9, 2017 இல் இங்கிலாந்து அணிக்கு எதிரான இந்தியத் தொடர் முதல்முறையாக இங்கு நடைபெற்றது.
# சௌராட்டிர சங்க துடுப்பாட்ட அரங்கம்

## புள்ளி விவரங்கள் , சாதனைகள்

### தேர்வு

- 2 போட்டிகள் விளையாடப்பட்டுள்ளது
- அதிகபட்ச ஓட்டம் (இன்னிங்ஸ் ) : விராட் கோலி (139)
- அதிகபட்ச ஓட்டம்:
# சௌராட்டிர சங்க துடுப்பாட்ட அரங்கம்

## புள்ளி விவரங்கள் , சாதனைகள்

### ஒருநாள்

- 2 போட்டிகள் விளையாடப்பட்டுள்ளது.
- குவின்டன் டி கொக் நூறு ஓட்டங்கள் அடித்துள்ளார்
# சௌராட்டிர சங்க துடுப்பாட்ட அரங்கம்

## புள்ளி விவரங்கள் , சாதனைகள்

### இ20

- 2 போட்டிகள் விளையாடப்பட்டுள்ளது  
- காலின் நூறு ஓட்டங்கள் அடித்துள்ளார்
# சௌராட்டிர சங்க துடுப்பாட்ட அரங்கம்

## புள்ளி விவரங்கள் , சாதனைகள்

### பட்டியல் அ

2015-2016 விஜய் அசாரே போட்டித் தொடர் டி பிரிவு
# துளஜாஜி

**துளஜேந்திர ராஜா** அல்லது **துளஜாஜி போன்சலே** (**Thuljaji Bhonsle** (மராத்தி: तुळजाजी) (1738–1787) என்பவர் பிரதாபசிம்மனின் மூத்தமகனும், தஞ்சாவூர் போன்சலே மரபின் மன்னராக 1763 முதல் 1773 மற்றும் 1776 முதல் 1787 வரை இருந்தவராவார். இவர் மிகவும் தாராள மனமுள்ளவராக இருந்தபோதிலும், பலவீனமான மனமுள்ள அரசராக இருந்தார். இவரது ஆட்சிக்காலமானது தஞ்சாவூரானது பிரித்தானிய கிழக்கிந்திய கம்பெனிக்கு அனுசரணையான ஒப்பந்தங்களை மேற்கொண்டதற்காக அறியப்படுகிறது.
# துளஜாஜி

## இராமநாதபுரத்தின்மீது படையெடுப்பும், ஆற்காடு நவாப்பின் ஆக்கிரமிப்பும்

1771ஆம் ஆண்டு இராமநாதபுரம் பாளையத்தினுடன் ஏற்பட்ட ஒரு பிரச்சனையால் அதன்மீது துளஜாஜி படையெடுத்து, அந்தப் பாளையத்துக்கு உட்பட்ட அனுமான்குடியைக் கைப்பற்றிக் கொண்டார். ஆற்காடு நவாப்புக்கு செலுத்தவேண்டிய கப்பத் தொகையை தஞ்சாவூர் செலுத்தாமல் இருந்தது. இதனால் நவாப் தன் மகனின் தலைமையில் தஞ்சையைக் கைப்பற்ற படையை அனுப்பினார். இதையடுத்து சமாதானமாக போக விரும்பிய துளஜாஜி மீது ஒரு அவமானகரமான ஒப்பந்தம் திணிக்கப்பட்டது, பின்னர் இது பிரித்தானிய கிழக்கு இந்திய கம்பனியின் அதிகாரிகளாலும் அங்கீகரிக்கப்பட்டது. ஆற்காடு நவாப்புக்கு பாக்கியாக வைத்திருந்த எண்பது இலட்சம் அல்லாமல் போர் செலவுத் தொகையாக முப்பத்திரண்டு இலட்சத்தை செலுத்த வேண்டி இருந்தது. மேலும் தஞ்சாவூர்குக் சொந்தமான இரண்டு சுபா பகுதிகளை நவாப் கைப்பற்றிக்கொண்டார். இராமநாதபுரத்திடம் இருந்து கைப்பற்றிய அரணி மற்றும் அனுமன்குடி ஆகியவையும் தஞ்சை அரசரிடம் இருந்து எடுத்துக்கொள்ளப்பட்டன.  
ஒப்பந்த விதிகளால் அவமதிப்புக்கும், அதிர்ச்சிக்கும் ஆளான, துளஜாஜி தனக்கு உதவுமாறு பேஷ்வாவை வேண்டினார். இதையடுத்து தஞ்சாவூருக்கு உதவ ஒரு பெரிய படையை ராகோபாவின் தலைமையில் பேஷ்வா அனுப்பினார். ஆனால் சதாராவின் அரசவை ஆலோசனையின்படி படைகள் திரும்ப அழைக்கப்பட்டன. இதன்பிறகு ஆற்காடு படைகள் தஞ்சாவூரைக் கைப்பற்றின. இதையடுத்து துளஜாஜியை ஆற்காடு நவாப் பதவியில் இருந்து நீக்கினார். இதன்பிறகு தஞ்சாவூரானது மூன்று ஆண்டுகள் ( 1773 முதல் 1776 வரை) ஆற்காடு நவாப்பின் ஆட்சியின்கீழ் இருந்தது.
# துளஜாஜி

## மீண்டும் அரசதிகாரம்

1776 ஆம் ஆண்டு பிரித்தானிய கிழக்கிந்திய நிறுவனத்தின் இயக்குநர் குழுவானது, துளஜாஜியை மீண்டும் அரசராக உத்தரவிட்டது. இதன் பிறகு பட்டமேற்ற துளஜாஜி விரைவில் பிரித்தானியருடன் ஒரு ஒப்பந்தத்தை மேற்கொண்டனர். அதன்படி தஞ்சாவூர் படைகள் கலைக்கப்பட்டு, அதற்கு பதில் கம்பெனி படைகள் நிலை நிறுத்தப்பட்டன. மேலும் நவாப் மற்றும் கம்பெனி ஆகிய இரு தரப்புக்கும் அரசர் கப்பம் செலுத்த வேண்டும்.
# துளஜாஜி

## இரண்டாம் மைசூர் போர்

இரண்டாம் மைசூர் போரானது 1780 ஆம் ஆண்டு ஐதர் அலி மற்றும் கம்பெனி இடையே துவங்கியது. இதற்கு அடுத்த ஆண்டு, அவர் திப்பு சுல்தானுடன் தஞ்சாவூர் மீது படையெடுத்தார். மைசூர் படைகள் ஆறு மாதங்கள் இராச்சியத்தை ஆக்கிரமித்து இருந்தன. இதனால் இப்பகுதி சூறையாடப்பட்டு மக்கள் வெளியேற்றப்பட்டனர். 1784 ஆம் ஆண்டு தஞ்சாவூரில் இருந்து 20,000 குழந்தைகள் திப்புசுல்தானால் கடத்தப்பட்டதாக மிஷனரியான ஸ்க்வார்ட்ஸ் என்பவர் பதிவு செய்துள்ளார். இந்த சூறையாடல்களால் தஞ்சாவூர் பகுதியில் உற்பத்தி சரிந்து, பேரழிவு ஏற்பட்டது. 19 ஆம் நூற்றாண்டின் துவக்கம் வரை திப்புவின் படையெடுப்பின் ஏற்பட்ட பாதிப்பில் இருந்து தாஞ்சவூர் மீளவில்லை.
# துளஜாஜி

## இறப்பு

துளஜாஜி 1787 ஆம் ஆண்டு 49 வயதில் இறந்தார். இவர் இறந்த பிறகு இவரது இரண்டு மனைவிகள் உடன்கட்டை ஏறினர். இவரது இரு மகன்கள் ஒருவர் பின் ஒருவர் இறந்ததால், இவர் போன்சலே குடும்பத்தின் கிளைரல் குடும்பத்தைச் சேர்ந்த சரபோஜியை தத்தெடுத்திருந்தார். இரண்டாம் சரபோஜி தன் 10 வயதில் அரியணை ஏறினார். சரபோஜியின் அரசப் பிரதிநிதியாக துளஜாஜியின் தம்பியான அமர்சிங் இருந்து ஆட்சி செய்தார்.
# அமர்சிங்

**அமர்சிங்** அல்லது **ராமசாமி அமர்சிங் போன்சலே** (**Amar Singh** or **Ramaswami Amarasimha Bhonsle**) (மராத்தி: रामस्वामी अमरसिंह भोसले) என்பவர் தஞ்சாவூர் மராத்திய அரசர் பிரதாபசிம்மனின் இளைய மகனாவார். இவர் தஞ்சாவூர் மராத்திய மன்னரான துளஜாஜியின் வளர்ப்பு மகனும், அவருக்கு அடுத்து சிறுவயதில் பட்டத்துக்கு வந்த இரண்டாம் சரபோஜியின் அரசப் பிரதிநிதியாக இருந்து 1787 முதல் 1793 வரை ஆண்டவர் ஆவார்.
# அமர்சிங்

## விவரங்கள்

தஞ்சாவூர் அரசரின் வளர்ப்பு மகனான இரண்டாம் சரபோஜி பாலகனாக இருந்த காரணத்தினால், இவர் அரசப் பிரதிநிதியாக இருந்து 1793 முதல் 1798 வரை அமர்சிங் ஆட்சி செய்தார். அமர்சிங் மிக தாராள மனம் கொண்டவராக இருந்தார். கற்றவர்களுக்கு நிறைய அளவில் நிலம் வழங்கியதாக கூறப்படுகிறது. தன் அண்ணனின் வளர்ப்பு மகனுக்கு தன்னிடம் இருந்து ஆட்சி அதிகாரத்தை ஆங்கிலேயர்கள் 1798 சூன் 29 அன்று ஒப்படைத்ததை தீவிரமாக எதிர்த்தார். தெலுங்கு மற்றும் சமஸ்கிருத நாடகங்களில் இவர் ஆர்வம் காட்டினார். மத்ருபூதன என்பவர் இவரது அவையில் புகழ்பெற்ற ஒரு கவிஞராக இருந்தார், அவர் உருவாக்கிய பாரிஜாதபவனம் இசையமைப்புக்கு குச்சுப்புடி நடணம் ஆடப்பட்டது.
# சோடியம் 2-ஆந்தராகுயினோன்சல்போனேட்டு

**சோடியம் 2-ஆந்தராகுயினோன்சல்போனேட்டு** *(Sodium 2-anthraquinonesulfonate)* என்பது C<sub>14</sub>H<sub>7</sub>NaO<sub>5</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் தண்ணீரில் கரையக்கூடிய ஆந்தராகுயினோன் வழிப்பெறுதியாகும். ஆந்தராகுயினோனை சல்போனேற்றம் செய்து இதைத் தயாரிக்கிறார்கள் .
# சோடியம் 2-ஆந்தராகுயினோன்சல்போனேட்டு

## பயன்கள்

சோடா செயல்முறையில் காரமரக்கூழ் உற்பத்தி செய்யும்போது வினையூக்கியாக சோடியம் 2 ஆந்தராகுயினோன்சல்போனேட்டு பயன்படுகிறது. இது ஏற்ற ஒடுக்க சுழ்ற்சியில் ஆந்தராகுயினோன் போல உட்புகுந்து வினையூக்கியாக செயல்படுகிறது. ஆந்தராகுயினோனுக்கு முன்னர் திறன் மிக்கதொரு மரக்கூழ் வினையூக்கியாக சோடியம் 2 ஆந்தராகுயினோன்சல்போனேட்டு கண்டறியப்பட்டிருந்தது . ஆனால் இதற்கு அதிக செலவு பிடிக்கும் என்பது குறிப்பிடத்தகுந்தது ஆகும்.
# ஜான் பி வாட்சன்

**ஜான் பிராடஸ் வாட்சன்** (John Broadus watson) (ஜனவாி 9, 1878 - செப்டம்பா் 25, 1958) ஒரு அமெரிக்க உளவியலாளா். இவர் உளவியலில் நடத்தைக் கொள்கைச் சிந்தனை வழியை (Psychological School of behaviorism) நிறுவியவா். கொலம்பிய பல்கலைக் கழகத்தில் 1913 ஆம் ஆண்டு, ‘உளவியல் -நடத்தைக் கொள்கையுடையவா் பாா்வையில்’ (Psychology as the behaviorist views it)) என்னும் தலைப்பில் ஆற்றிய உரையின் மூலம் உளவியல் பாா்வையில் மாற்றத்தைக் கொண்டுவந்தாா். நடத்தைக் கொள்கையின் அடிப்படையில் இவர் மிருகங்களின் நடத்தை, குழந்தை வளா்ப்பு மற்றும் விளம்பரம் குறித்த ஆய்வினை மேற்கொண்டார். மேலும் சா்ச்கைக்கு உட்பட்ட “லிட்டில் ஆல்பொ்ட்” என்னும் சோதனையையும் “கொ்ப் லங்க்” என்னும் சோதனையையும் மேற்கொண்டார். அறிவியல் அணுகுமுறையைப் பயன்படுத்தி நடத்தைக் கொள்கையை பிரபலப்படுத்தியவா் இவரே. 1910 முதல் 1915 வரை உளவியல் மறு ஆய்வு (Pscychological Review) என்னும் இதழை வெளியிட்டாா். உளவியல் ஆய்வு குறித்து 2002 ஆம் ஆண்டு வெளியிடப்பட்ட மறு ஆய்வு அறிக்கையின்படி இருபதாம் நூற்றாண்டில் அதிகமாக மேற்கோள்கள் காட்டப்பட்ட உளவியலாளா்களில் பதினேழாவது இடத்தைப் பிடித்தவா் இவர்.
# ஜான் பி வாட்சன்

## ஆராம்ப கால வாழ்க்கை

பிக்கன்ஸ் பட்லா் மற்றும் எம்மா என்னும் தாய் தந்தையருக்கு தெற்கு கரோலினா, டிராவலா்ஸ் ரெஸ்ட் என்னும் இடத்தில் பிறந்தார். இவரின் தாயாா், மிகுந்த மத நம்பிக்கை கொண்டவா். குடிப்பழக்கம், புகைபிடித்தல், நடனம் போன்ற பழக்கங்களை வெறுத்தவா். வாட்சனுக்கு ஒரு மதகுருவின் பெயரை வைத்தாா். இவரை இளம் வயதில் கடுமையான மதப்பழக்கங்களில் ஈடுபடுத்தி வளா்த்ததால் வாட்சனுக்கு மதங்களின் மீது ஒரு வெறுப்பு ஏற்பட்டு இறுதியில் கடவுள் நம்பிக்கையில்லாதவராக மாறிவிட்டாா்.  
இவருடைய குடிகாரத் தந்தை இவர் 13 வயதாக இருக்கும்பொழுது தாயை விட்டு விட்டு இரண்டு இந்தியப் பெண்களிடம் வாழச் சென்றுவிட்டாா். வாட்சன் இறுதிவரை இவரை மன்னிக்கவே இல்லை. வறுமையிலிருந்து மீள, வாட்சனின் தாய், நிலத்தை விற்றுவிட்டு, வாட்சனுக்கு நல்ல வாய்ப்பை முக்கியத்துவத்தையும் அவர் நன்கு உணா்ந்திருந்தாா்.  
படிப்பில் சிறந்து விளங்காமல் இருந்தாலும், தவறு செய்து இரண்டு முறை சிறை சென்றிருந்தாலும் என்னும் அறிஞாிடம் தத்துவம் பயின்றாா். ஜான் டிவே, ஜேம்ஸ் ரௌலேண்ட் ஏன்ஜல், ஹென்றி ஹொ்பா்ட் டொனால்டுசன் மற்றும் ஜேக்கஸ் லியோப் போன்ற அறிஞா்களின் கருத்துத் தாக்கத்தால் வாட்சன் புறநிலை அடிப்படையில் நடவடிக்கையை ஆராய்ந்து தமது நடத்தைக் கொள்கையை
# ஜான் பி வாட்சன்

## மிருகங்களின் நடத்தைக் குறித்த ஆய்வு

வாட்சன் சிகாகோ பல்கலைக் கழகத்தில் 1903 ஆம் ஆண்டு முனைவா் பட்டம் பெற்றாா். இவர் மிருகங்களின் நடத்தை குறித்து ஆய்வு செய்து வழங்கிய ஆய்வுரையில் எலிகளின் மூளையில் நரம்புக் கொழுப்பு அதிகாித்து துடிப்பாக செயல்படும் இயல்பிற்கும் கற்கும் திறனுக்கும் உள்ள தொடா்பை விளக்கினாா். மூளை வளா்ச்சிக்கும் செயல்பாடு வேகத்திற்கும் கற்றுக்கொள்ளும் திறமை வளா்ச்சி வேகத்திற்கும் தொடா்பு உள்ளது. ஒரு சிக்கலரையில் எலிகள் வழியைக் காண ஓடுவது, எலிகள் ஏற்கனவே செய்து பாா்த்துக் கற்றுக் கொண்ட செயலால் கட்டுப்படுத்தப்படுகிறது என்று விளக்கினார். 1908 ஆண்டு ஜான் ஹாப்கின்ஸ் பல்கலைக் கழகத்தில் விாிவுரையாளராகச் சோ்ந்தவா் உடனடியாக உளவியல் பிரிவின் தலைவராக கருதப்பட்டது. இக்கட்டுரையில் வாட்சன், உளவியலில் புதிய தத்துவமான நடத்தைக் கொள்ககையின் முக்கியமான அம்சங்களை விளக்கியுள்ளாா். உளவியல் என்பது புறநிலை ஆராய்ச்சிக்குகந்த ஒரு இயற்கை அறிவியல். நடத்தையை முன்கூட்டியே அனுமானிப்பதும், கட்டுப்படுத்துவதும் இதன் நோக்கம் ஆகும். எண்ணிப் பாா்த்து, கருத்துக் கேட்டு, அதனடிப்படையில் ஆய்வுசெய்வது என்பது இதற்குப் பொருந்தாது. நடத்தைக் கொள்கையாளா் ஆராய்ச்சியில் ஈடுபடும் பொழுது, நடத்தையை ஆராய்வதில் மிருகத்திற்கும் மனிதனுக்கும் வேறுபாடு காட்டுவதில்லை. இவான் பாவ்லோவின் “நிபந்தனையற்ற பிரதிபலிப்பு” உடலில் சுரக்கும் நீரினால் ஏற்படும் உடல் தொடா்பானது என்று வாட்சன் கருதினாா். 1916 ஆம் ஆண்டிற்கு பின்புதான் வாட்சன், பாவ்லோவின் பரிசோதனைகைளை அமெரிக்க உளவியல் சங்கத்தில் தாம் ஆற்றிய உரையில் சோ்த்தாா். இவ்வுரை, உளவியல், புறநிலை ஆய்வுக்குகந்தது என்பதை மிகவும் வலியுறுத்தியது.  
நடத்தைக் கொள்கையின் அடிப்படையில் வாட்சன் மனிதனின் புறநடவடிக்கைகளையும் அதற்கு அவர்களின் எதிா்வினையை மட்டுமே பொருப்பாக்க முடியும், மனநிலையை கொள்ள முடியாது என்று வலியுறுத்தினாா். இந்த அணுகுமுறை, முடிவான கருத்துக் குறித்த பாராட்டுகள், பாிணாம வளா்ச்சியின் தொடா்ச்சி, அனுபவ வாதம் ஆகியவற்றுடன் சோ்ந்து புரட்சிகரமான நடத்தைக் கொள்கையாக உருவெடுத்தது. இந்தப் புதிய அணுகுமுறையே உளவியலை புதிய உயரத்திற்குக் கொண்டு செல்லும் என்று வாட்சன் நம்பினாா். ‘வுன்ட்’ என்னும் உளவியலாளருக்கு முன்பு உளவியல் என்பதே இல்லை என்றும் வுன்டிற்குப் பின் குழப்பமே நிலவியது என்றும் வாட்சனின் நடத்தைக் கொள்கைக்குப் பின்புதான் உண்மையான உளவியல் வந்தது என்பர்.  
வாட்சன் உருவாக்கிய நடத்தைக் கொள்கை “உணா்வை” ஆராய்ச்சி செய்வதை மறுத்து வந்தது. உணா்வு என்பது அகநிலை தொடா்பானது, ஆராய்ச்சிக்கு உட்படுத்த முடியாதது என்று நம்பினாா். ஏற்கனவே இவ்வாறு செய்தது உளவியல் முன்னேற்றத்திற்குத் தடையாக அமைந்தது என்று கூறினாா். உளவியல் என்பது மனிதனின் மனத்தைப் பற்றி அறிவது அல்ல என்றும் அது அவனின் நடத்தைப் பற்றியது, உணா்வு தொடா்பானது அல்ல என்றும் வலியுறுத்தினாா்.  
வாட்சன், தத்துவ மற்றும் உளவியலின் தெற்கு சங்கத்தின் (Southern Society of Philosophy and Psychology) தலைவராக 1915 ஆம் ஆண்டு பணியாற்றினாா்.
# ஜான் பி வாட்சன்

## மொழி, பேச்சு, நினைவு

மனிதனின் எண்ணங்களை நோக்குவது என்பது இயலாதது. வாட்சன், மொழி என்பது என்ன? சொல், நினைவு என்பவை என்ன? என்பது குறித்த கருத்துக்களை தமது ‘நடவடிக்கைக் கொள்கை’ என்னும் புத்தகத்தில் எழுதியுள்ளாா்.
# ஜான் பி வாட்சன்

## உணா்ச்சிகளின் ஆய்வு

வாட்சன் உணா்ச்சிகளை சீரமைப்பது குறித்து ஆராய்வதில் ஆர்வம் காட்டினாா். நடவடிக்கைக் கொள்கை, மனிதா்கள் புற நடவடிக்கைகளை ஆய்வு செய்வது, இருந்தாலும் உணா்ச்சிகளுக்கு புறத்தில் எதிா்வினை இருக்கும். ஆதலால் அவையும் கவனிக்கப்படும். பிறவியிலேயே மனிதனுக்கு பயம், கோபம் மற்றும் அன்பு இருக்கும், இவை யாரும் சொல்லிக் கொடுக்காமலே வரும் என்று வாட்சன் நம்பினாா்..